Diari Oficial de la Generalitat Valenciana


Sumari del DOGV 266, del 04-07-1985 (1985/804579)

DECRET 81/1985 de 10 de juny, del Consell de la Generalitat Valenciana, pel qual es crea un Institut de Formació Professional a Paiporta (València).
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/10/81/dof/vci/html**

### Dades del document

Número de DOGV
:   266

Data del DOGV
:   04-07-1985

Secció del DOGV
:   DISPOSICIONS GENERALS

Número del document
:   1985/804579


Data del document
:   10-06-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 81/1985, de 10 de juny, del Consell de la Generalitat Valenciana, pel qual es crea un Institut de Formació Professional en Paiporta (València).  
La convicció absoluta i profunda de la necessitat de la formació professional per a la millor vertebració de la societat constitueix un dels eixos de la política educativa establerta en la Constitució Espanyola de 1978, dins del Capítol corresponent als principis rectors de la política social i econòmica, i hom encomana en l'article 40, apartat 2, als poders públics, el foment d'una política que garantesca la formació i la readaptació professionals.   
D'altra banda, la Llei 14/1970, de 4 d'agost, General de Educació i Finançament de la Reforma Eductativa proposa, entre els principis objectius, completar l'educació general amb una preparació professional que capacite l'individu per a una tasca útil per a si mateix i per a la societat, cosa que ha estat igualment reconeguda en els articles 2n. i 3r. de la Llei Orgànica 5/1980, de 19 de juny, per la qual es regula l'Estatut de Centres Escolars.   
Per al compliment d'aquests objectius així com per a atendre l'interés de la societat per aqueixa classe d'ensenyament, posat de manifest per la constant demanda de llocs escolars, és indispensable incrementar el nombre de Centres Escolars.   
En atenció d'aquest motius, segons que estableixen els articles 4c), 89.5, 132.4 i 135 b) de l'esmentada Llei General d'Educació i en harmonia amb el que disposen els articles 8.1, 9.1 d), i 22 així com la disposició addicional, apartats 1 i 2, de l'esmentada Llei Orgànica 5/1980, de 19 de juny, i segons que preveu el Reial Decret 2093/1983, de 28 de juliol, apartat B, Lletra d), sobre traspàs de funcions i serveis de l'Administració de l'Estat a la Comunitat Valenciana en matèria d'Educació, i Decret 108/1983, de 15 de setembre, del President de la Generalitat Valenciana, a proposta Conseller de Cultura, Educació i Ciència, i amb la deliberació prèvia del Consell de la Generalitat Valenciana, en sessió celebrada el 10 de juny de 1985,   
DECRETE:   
Article primer  
Es crea a la localitat de Paiporta (València) un Institut de Formació Professional amb capacitat per a 600 llocs escolars   
DISPOSICIONS FINALS  
Primera  
La Conselleria de Cultura, Educació i Ciència prendrà les mesures necessàries per al millor compliment de tot el que disposa en aquest Decret, i determinarà la data en què haja de començar el funcionament de l'Institut que es crea, els graus, les branques, professions i especialitats que hagen d'impartir-s'hi, així com la plantilla de personal docent, administratiu i subaltern per al desplegament de les seues activitats.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 10 de juny de 1985   
El President de la Generalitat,  
JOAN LERMA I BLASCO  
El Conseller de Cultura, Educació i ciència.  
CEBRIA CISCAR I CASABAN


Còpia Permalink ELI